CELEX: 32020R0643
Language: lt
Date: 2020-05-12 00:00:00
Title: Komisijos įgyvendinimo reglamentas (ES) 2020/643 2020 m. gegužės 12 d. kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, Saponaria officinalis L. šaknys nepatvirtinamos kaip pagrindinė medžiaga (Tekstas svarbus EEE)

13.5.2020   
               
               
                  LT
               
               
                  Europos Sąjungos oficialusis leidinys
               
               
                  L 150/138
               
            
         KOMISIJOS ĮGYVENDINIMO REGLAMENTAS (ES) 2020/643
         2020 m. gegužės 12 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, Saponaria officinalis L. šaknys nepatvirtinamos kaip pagrindinė medžiaga
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį kartu su 23 straipsnio 5 dalimi,
         kadangi:
         
                     (1)
                  
                  
                     2015 m. spalio 9 d. Komisija gavo Pasėlių mokslinių tyrimų instituto (Čekija) paraišką patvirtinti Saponaria officinalis L. šaknis kaip pagrindinę medžiagą. Kartu su paraiška pateikta informacija, kurios reikalaujama pagal Reglamento (EB) Nr. 1107/2009 23 straipsnio 3 dalies antrą pastraipą;
                  
               
                     (2)
                  
                  
                     Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2017 m. birželio 19 d. Tarnyba pateikė Komisijai techninę ataskaitą dėl Saponaria officinalis L. šaknų (2). 2017 m. gruodžio 6 d. Komisija pristatė peržiūros ataskaitą (3) ir šio reglamento dėl Saponaria officinalis L. šaknų nepatvirtinimo projektą Augalų, gyvūnų, maisto ir pašarų nuolatiniam komitetui;
                  
               
                     (3)
                  
                  
                     iš pareiškėjo pateiktų dokumentų matyti, kad Saponaria officinalis L. šaknys atitinka maisto produkto, kaip apibrėžta Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijus, nes tradiciškai naudojamos kaip emulsiklis;
                  
               
                     (4)
                  
                  
                     tačiau Tarnybos techninėje ataskaitoje nustatyti konkretūs susirūpinimą keliantys dalykai, susiję su susirūpinimą keliančiomis medžiagomis (pvz., triterpenoidų saponinais, saporinu) Saponaria officinalis L. šaknų ekstraktuose, naudojamuose augalų apsaugos tikslais. Nepakako informacijos, kad būtų galima nustatyti su Saponaria officinalis L. šaknų naudojimu agurkams, pomidorams ir apyniams apdoroti susijusią saugią dozę vartotojams ir užbaigti rizikos vartotojams vertinimą. Be to, nepakako informacijos, kad būtų galima padaryti išvadą dėl rizikos netiksliniams organizmams;
                  
               
                     (5)
                  
                  
                     kitas atitinkamas vertinimas pagal kitus Sąjungos teisės aktus, kaip nustatyta Reglamento (EB) Nr. 1107/2009 23 straipsnio 2 dalyje, nebuvo atliktas;
                  
               
                     (6)
                  
                  
                     Komisija paragino pareiškėją pateikti pastabų dėl Tarnybos techninės ataskaitos ir dėl peržiūros ataskaitos projekto. Pareiškėjas pateikė savo pastabas ir jos buvo atidžiai išnagrinėtos;
                  
               
                     (7)
                  
                  
                     todėl, kaip nustatyta Komisijos peržiūros ataskaitoje, nebuvo įrodyta, kad Reglamento (EB) Nr. 1107/2009 23 straipsnyje nustatyti reikalavimai įvykdyti. Todėl tikslinga nepatvirtinti Saponaria officinalis L. šaknų kaip pagrindinės medžiagos;
                  
               
                     (8)
                  
                  
                     šiuo reglamentu nepanaikinama galimybė pagal Reglamento (EB) Nr. 1107/2009 23 straipsnio 3 dalį pateikti dar vieną paraišką patvirtinti Saponaria officinalis L. šaknis kaip pagrindinę medžiagą;
                  
               
                     (9)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Medžiaga Saponaria officinalis L. šaknys nepatvirtinama kaip pagrindinė medžiaga.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gegužės 12 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2009 11 24, p. 1.
         
            (2)  EFSA (Europos maisto saugos tarnyba), 2017 m. „Technical report on the outcome of the consultation with Member States and EFSA on the basic substance application for Saponaria officinalis L. roots for use in plant protection as acaricide and elicitor“. EFSA papildomas leidinys 2017:EN-1263, p. 44.
         
            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
         
            (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).